ZMICO แตกไลน์ เคลือบแก้วรถยนต์.!?
ตัวเลขขาดทุนสุทธิ 195 ล้านบาทปี 2561 ทำให้บริษัทหลักทรัพย์ ซีมิโก้ จำกัด (มหาชน) หรือ ZIMCO ต้องปรับเข็มทิศธุรกิจใหม่ เพื่อแสวงหากำไรมาชดเชยกำไรที่ขาดหายไป.! แต่ธุรกิจใหม่ที่ ZMICO ไปลงทุนกลายเป็น “ธุรกิจเคลือบแก้วรถยนต์” ดูมันช่างไกลจากธุรกิจเดิมราวฟ้ากับเหวทีเดียว
2 เม.ย. 2562

สำนักข่าวรัชดา
ตัวเลขขาดทุนสุทธิ 195 ล้านบาทปี 2561 ทำให้บริษัทหลักทรัพย์ ซีมิโก้ จำกัด (มหาชน) หรือ ZIMCO ต้องปรับเข็มทิศธุรกิจใหม่ เพื่อแสวงหากำไรมาชดเชยกำไรที่ขาดหายไป.! แต่ธุรกิจใหม่ที่ ZMICO ไปลงทุนกลายเป็น “ธุรกิจเคลือบแก้วรถยนต์” ดูมันช่างไกลจากธุรกิจเดิมราวฟ้ากับเหวทีเดียว
ล่าสุด ZMICO แจ้งว่าบริษัทใช้งบลงทุน 37.8 ล้านบาท เข้าถือหุ้น 12% ในบริษัท คริสตัล ซิลด์ โปรเฟสชั่นนอลคาร์ โค้ทติ้ง จำกัด (CTS) ธุรกิจศูนย์บริการดูแลปกป้องและเคลือบสีรถยนต์หรือ “ศูนย์เคลือบแก้วรถยนต์” ของ “ชินพล จงประเสริฐ” ที่อีกหมวกคือ นักแข่งรถประจำทีม CTS Motorsport
ดีลนี้เป็นการซื้อหุ้น 9,830 หุ้น จากผู้ถือหุ้นเดิมคือบริษัท เอเชียคลาสสิคอินเวสท์เมนท์ จำกัด และหุ้นเพิ่มทุนใหม่ 22,920 หุ้น มูลค่ารวม 37.8 ล้านบาท  โดยแหล่งเงินลงทุนมาจากเงินทุนหมุนเวียนของบริษัท
โดย ZMICO เชื่อว่าธุรกิจดังกล่าวมีศักยภาพการเติบโตอย่างมาก ทั้งจากธุรกิจปัจจุบันและโอกาสการขยายสาขาทั้งในและต่างประเทศ และมีธุรกิจแฟรนไชส์ในประเทศลาวและกัมพูชา ทำให้ ZMICO ได้รับผลตอบแทนในรูปเงินปันผลหรือกำไรจากส่วนต่างของเงินลงทุนในอนาคต..!!
ส่องดูงบการเงินศูนย์เคลือบแก้วดังกล่าวพบว่า ปี 2561 ที่ผ่านมา มีรายได้ 74 ล้านบาท มีกำไรสุทธิ 9.65 ล้านบาท มีสินทรัพย์รวม 38.78 ล้านบาทและหนี้สินรวม 29.05 ล้านบาท
จากข้อมูลเบื้องต้น การใช้เงินเกือบ 40 ล้านบาท เพื่อเข้าถือหุ้นเพียง 12% มันแพงไปหรือไม่ คุ้มหรือเปล่า.!? แต่หากมองการขยายตัวระยะยาว..อันนี้ต้องรอพิสูจน์กันต่อไป
การแตกไลน์ธุรกิจของ ZMICO ครั้งนี้ สะท้อนให้เห็นว่าธุรกิจโบรกเกอร์ กำลังอยู่ในช่วงถดถอยจากรายได้จากค่านายหน้าค้าหลักทรัพย์ ที่เคยเป็น “ขุมทรัพย์” กลับกลายมาเป็น “ตัวถ่วง” อย่างเห็นได้ชัด
เชื่อว่า..นี่เป็นเพียงจุดเริ่มต้น..การแตกไลน์ธุรกิจใหม่ของ ZMICO ส่วนจะก้าวสู่ธุรกิจอะไรอีกหรือไม่ ไม่ช้าคงได้เห็นอีกแน่.!?
และเชื่อว่าหลายโบรกเกอร์..คงต้องแตกไลน์สู่ธุรกิจใหม่..เช่นกัน
ด้วยความที่ “ธุรกิจโบรกเกอร์” กำลังเข้าสู่ช่วงถดถอยนั่นเอง
…อิ อิ อิ…
 